pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ เตรียมยกระดับ “ใบกระท่อม” แปรรูปเป็นสินค้า มอก. หลังปลดล็อกออกจากบัญชียาเสพติด
วันศุกร์ที่ 14 มกราคม 2565
ก.อุตฯ เตรียมยกระดับ “ใบกระท่อม” แปรรูปเป็นสินค้า มอก. หลังปลดล็อกออกจากบัญชียาเสพติด
สุริยะฯ สั่ง สมอ. เร่งประกาศมาตรฐานสารสกัดจากใบกระท่อม เพื่อยกระดับเป็นสินค้า มอก. หลังปลดล็อกออกจากบัญชียาเสพติด
ก.อุตฯ เตรียมยกระดับ “ใบกระท่อม” แปรรูปเป็นสินค้า มอก.หลังปลดล็อกออกจากบัญชียาเสพติด
สุริยะฯ สั่ง สมอ. เร่งประกาศมาตรฐานสารสกัดจากใบกระท่อม เพื่อยกระดับเป็นสินค้า มอก. หลังปลดล็อกออกจากบัญชียาเสพติด เตรียมส่งขายเชิงพาณิชย์ออกสู่ตลาดโลกตามนโยบายเกษตรแปรรูป ภายหลังบอร์ด สมอ. เห็นชอบให้จัดทํามาตรฐาน เมื่อวันที่ 21 ธันวาคม 2564 ที่ผ่านมา
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมเดินหน้าผลักดันนโยบายรัฐบาลในการพัฒนาอุตสาหกรรมสมุนไพรไทย โดยเฉพาะใบกระท่อม หลังปลดล็อกออกจากบัญชียาเสพติดประเภทที่ 5 ทําให้ประชาชนทั่วไปสามารถปลูก ผลิต และจําหน่ายได้อย่างเสรี เนื่องจากสามารถต่อยอดให้เป็นพืชเศรษฐกิจได้ ประกอบกับตลาดการซื้อขายใบกระท่อมมีแนวโน้มเติบโตอย่างต่อเนื่อง จึงได้สั่งการให้สํานักงานมาตรฐานผลิตภัณฑ์อุตสาหกรรม (สมอ.) เร่งรัดประกาศมาตรฐานสารสกัดจากใบกระท่อม หลังจากที่บอร์ด สมอ. มีมติเห็นชอบให้ทํามาตรฐานดังกล่าวเมื่อวันที่ 21 ธันวาคม 2564 ที่ผ่านมา เพื่อเพิ่มมูลค่าทางเศรษฐกิจ โดยนําไปแปรรูปเป็นวัตถุดิบที่จะนําไปใช้ในกลุ่มอุตสาหกรรมการผลิตยา อาหารและเครื่องดื่มต่างๆ เพื่อขับเคลื่อนอุตสาหกรรมการผลิตสารสกัดจากใบกระท่อมให้มีคุณภาพ ได้มาตรฐาน และสามารถแข่งขันได้ในเชิงพาณิชย์ ทั้งในประเทศและต่างประเทศ
​นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า สมอ. ขานรับนโยบายรัฐบาล และกระทรวงอุตสาหกรรม โดยมีการจัดทํามาตรฐานสมุนไพรไทยและประกาศใช้แล้วรวมทั้งสิ้น 167 มาตรฐาน ทั้งมาตรฐานผลิตภัณฑ์ชุมชน (มผช.) มาตรฐานอุตสาหกรรมเอส (มอก.S) และมาตรฐานผลิตภัณฑ์อุตสาหกรรม (มอก.) ตามศักยภาพ ขนาด และความต้องการของภาคอุตสาหกรรม เช่น มาตรฐานสารสกัดขมิ้นชันผง สารสกัดฟ้าทะลายโจรผง สารสกัดกระชายดําผง สารสกัดกระเจี๊ยบแดงผง สารสกัดบัวบกผง สารสกัดมะขามป้อม สารสกัดงาขี้ม่อน สารสกัดน้ํามันถั่วอินคา สารสกัดบุกผง สารสกัดว่านหางจระเข้ผง และน้ํามันหอมระเหยตะไคร้หอมไทย เป็นต้น เพื่อให้สินค้ามีคุณภาพ ได้มาตรฐาน และสามารถแข่งขันได้ในเชิงพาณิชย์ สําหรับมาตรฐานสารสกัดจากใบกระท่อม สมอ. ได้จัดทําเป็นมาตรฐานวัตถุดิบที่จะนําไปใช้ในอุตสาหกรรมต่อเนื่อง เช่น ยา อาหาร และเครื่องดื่ม โดยคาดว่ามาตรฐานดังกล่าวจะแล้วเสร็จภายในปี 2565
“ในใบกระท่อมมีสารสําคัญ คือ 7-Hydroxymitragynine และไมทราไจนีน (Mitragynine) ถือเป็นสาร เสพติดจําพวกอัลคาลอยด์ ออกฤทธิ์กดประสาทส่วนกลาง (CNS depressant) ทําให้มีอาการสดชื่นกระปรี้กระเปร่า ไม่รู้สึกหิว กดความรู้สึกเมื่อยล้าขณะทํางาน ทําให้สามารถทํางานได้นานขึ้น สําหรับมาตรฐานสารสกัดใบกระท่อมที่ สมอ. จะจัดทํานี้จะควบคุมปริมาณสารเสพติดดังกล่าว เนื่องจากหากบริโภคในปริมาณมากๆ จะทําให้มีอาการมึนงง และคลื่นไส้อาเจียน บางรายจะมีอาการหวาดระแวงและเห็นภาพหลอน ซึ่งขณะนี้อยู่ในขั้นตอนวางแผนจัดทํามาตรฐาน” เลขาธิการ สมอ. กล่าวทิ้งท้าย
13 มกราคม 2565
รัฐบาลไทย-ข่าวทำเนียบรัฐบาล-การรถไฟแห่งประเทศไทย ระดมเจ้าหน้าที่ซ่อมปรับปรุงทางรถไฟสายใต้ที่ถูกน้ำท่วม ตลอดคืนที่ผ่านมาจนสามารถเปิดใช้งานได้ตามปกติแล้ว
วันอาทิตย์ที่ 14 พฤศจิกายน 2564
การรถไฟแห่งประเทศไทย ระดมเจ้าหน้าที่ซ่อมปรับปรุงทางรถไฟสายใต้ที่ถูกน้ําท่วม ตลอดคืนที่ผ่านมาจนสามารถเปิดใช้งานได้ตามปกติแล้ว
หลังระดมเจ้าหน้าที่เร่งดําเนินการซ่อมแซมทางรถไฟที่ได้รับความเสียหายจากน้ําท่วมตลอดคืนที่ผ่านมา
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักหลายจังหวัดในพื้นที่ภาคใต้ และส่งผลให้เกิดน้ําท่วมทางรถไฟสายใต้ ช่วงระหว่างสถานีสวี - เขาสวนทุเรียน จังหวัดชุมพร ได้รับความเสียหายนั้น
ล่าสุดหลังจากระดับน้ําลดลงเข้าสู่สภาวะปกติ เจ้าหน้าที่ฝ่ายการช่างโยธา และฝ่ายการอาณัติสัญญาณฯ สามารถเข้าไปดําเนินการซ่อมแซมทางรถไฟและระบบอาณัติสัญญาณ ตลอดคืนที่ผ่านมา จนสามารถเปิดให้บริการเดินขบวนรถในเส้นทางสายใต้ได้ตามปกติแล้ว
ขบวนรถที่เปิดให้บริการตามปกติ จํานวน 16 ขบวน ประกอบด้วย
1. ขบวนรถด่วนพิเศษทักษิณารัถย์ที่ 31/32 กรุงเทพ - ชุมทางหาดใหญ่ – กรุงเทพ
2. ขบวนรถด่วนพิเศษดีเซลรางที่ 43/40 กรุงเทพ - สุราษฎร์ธานี - กรุงเทพ
3. ขบวนรถด่วนที่ 83/84 กรุงเทพ - ตรัง - กรุงเทพ
4. ขบวนรถด่วนที่ 85/86 กรุงเทพ - นครศรีธรรมราช - กรุงเทพ
5. ขบวนรถเร็วที่ 171/172 กรุงเทพ - สุไหงโกลก – กรุงเทพ
6. ขบวนรถธรรมดาที่ 255/254 ธนบุรี - หลังสวน – ธนบุรี
7. ขบวนรถขนส่งหีบห่อวัตถุด่วนที่ 985/986 กรุงเทพ - สุไหงโกลก – กรุงเทพ (เฉพาะวันที่ 14
พ.ย. 64 ขบวนที่ 986 มีเดินจากชุมพร – กรุงเทพ)
8. ขบวนรถท้องถิ่นที่ 445/446 ชุมพร - หาดใหญ่ - ชุมพร
ทั้งนี้ รฟท. ได้สั่งการให้เจ้าหน้าที่ทุกหน่วยงานเตรียมแผนป้องกันและติดตามเฝ้าระวังสถานการณ์ระดับน้ําตลอด 24 ชั่วโมง เพื่อความปลอดภัยของผู้ใช้บริการ
สําหรับผู้โดยสารที่ประสงค์จะเดินทาง สามารถสอบถามรายละเอียดเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 หรือ เฟซบุ๊ก แฟนเพจ ทีมพีอาร์การรถไฟแห่งประเทศไทยตลอด 24 ชั่วโมง.
รัฐบาลไทย-ข่าวทำเนียบรัฐบาล-ศบค. ยืนยันผู้สมัครสอบ TCAS ที่ติดเชื้อโควิด-19 สามารถเข้าสอบได้ เน้นย้ำปฏิบัติตามมาตรการสาธารณสุขสำหรับสนามสอบพิเศษอย่างเคร่งครัด
วันพฤหัสบดีที่ 3 มีนาคม 2565
ศบค. ยืนยันผู้สมัครสอบ TCAS ที่ติดเชื้อโควิด-19 สามารถเข้าสอบได้ เน้นย้ําปฏิบัติตามมาตรการสาธารณสุขสําหรับสนามสอบพิเศษอย่างเคร่งครัด
ศบค. ยืนยันผู้สมัครสอบ TCAS ที่ติดเชื้อโควิด-19 สามารถเข้าสอบได้ เน้นย้ําปฏิบัติตามมาตรการสาธารณสุขสําหรับสนามสอบพิเศษอย่างเคร่งครัด
วันนี้ (3 มีนาคม 2565) ณ โถงกลาง ตึกสันติไมตรี ทําเนียบรัฐบาล แพทย์หญิงสุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข ในฐานะผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวยืนยันผู้สมัครสอบ TCAS ที่ติดเชื้อโควิด-19 สามารถเข้าสอบได้ พร้อมทั้งเปิดเผยถึงแนวทางการจัดสนามสอบพิเศษ สําหรับผู้สมัครสอบ TCAS ที่ติดเชื้อโควิด-19 โดยต้องปฏิบัติตามแนวทาง ดังนี้
1. ผู้สอบต้องแจ้งความจํานงสอบ ที่ศูนย์สอบพิเศษไม่น้อยกว่า 24 ชั่วโมง ผ่านการลงทะเบียนออนไลน์ student.mytcas.com และต้องเป็นผู้ติดเชื้อที่อยู่ในกลุ่มสีเขียว ไม่แสดงอาการ หรือมีอาการเพียงเล็กน้อย 2. จัดห้องสอบแยกพื้นที่ระหว่างผู้ติดเชื้อกับผู้ไม่ติดเชื้อ 3. ผู้เข้าสอบสามารถขอเข้าพักที่ศูนย์การสอบพิเศษ ในกรณีที่มีการบริการที่พักให้ จนกว่าการสอบจะเสร็จสิ้น 4. การจัดเตรียมแบบทดสอบกล่องพิเศษสําหรับใช้ในสนามสอบพิเศษให้แก่ศูนย์สอบมหาวิทยาลัยในพื้นที่ ทั้งนี้ กําหนดเวลาการจัดสอบทั้งกรณีของผู้ติดเชื้อและผู้ไม่ติดเชื้อ จะอยู่ในกรอบระยะเวลาเดียวกัน
ผู้ช่วยโฆษก ศบค. ยังได้เน้นย้ํา ขอความร่วมมือพี่น้องประชาชนที่อาศัยร่วมกับผู้สูงอายุ ให้เข้ารับวัคซีนโดยเฉพาะเข็มกระตุ้น ซึ่งจะช่วยลดอัตราการเสียชีวิตได้ถึง 7 เท่า เมื่อเทียบกับกลุ่มผู้เข้ารับวัคซีนครบ 2 เข็ม
...............................
รัฐบาลไทย-ข่าวทำเนียบรัฐบาล-คาดเศรษฐกิจไทยปี 65 ขยายตัวที่ 4% หนี้สาธารณะ - หนี้ครัวเรือนอยู่ในระดับต่ำ
วันพุธที่ 16 กุมภาพันธ์ 2565
คาดเศรษฐกิจไทยปี 65 ขยายตัวที่ 4% หนี้สาธารณะ - หนี้ครัวเรือนอยู่ในระดับต่ํา
.....
การทํางานของรัฐบาลตลอดระยะเวลาที่ผ่านมามีการกู้เงินครั้งสําคัญ คือ การกู้เพื่อชดเชยการขาดดุลงบประมาณ โดยลงทุนในโครงสร้างพื้นฐานมากถึง 178 โครงการ มูลค่ารวมกว่า 2.6 ล้านล้านบาท และการกู้เงินภายใต้ พ.ร.ก.COVID-19 เพื่อแก้ปัญหา ดูแลประชาชน ฟื้นฟูเศรษฐกิจและสังคมอย่างเร่งด่วน โดย “ระดับหนี้สาธารณะ” ในปัจจุบัน รัฐบาลสามารถชําระหนี้ได้ ไม่ก่อให้เกิดปัญหาการคลัง และในอีก 5 ปีข้างหน้า ยังคงอยู่ในระดับต่ํากว่าเกณฑ์ที่มาตรฐานสากลกําหนด
.
“หนี้ครัวเรือน” ในปี 64 เพิ่มจากปี 63 เพียง 4.2% ซึ่งไม่ได้เพิ่มขึ้นอย่างมีนัยยะสําคัญ แต่เกิดจากการแพร่ระบาดของโควิด-19 และหนี้ส่วนใหญ่ 65% เป็นไปเพื่อสะสมทรัพย์สิน เช่น ซื้ออสังหาริมทรัพย์ 34.5% ซื้อรถ 12.4% ใช้ประกอบอาชีพ 18.2% ส่วนหนี้ที่ไม่ก่อให้เกิดรายได้อยู่ในระดับต่ําเพียง 2.89% สะท้อนว่าความสามารถในการชําระหนี้ครัวเรือนยังดี
.
สําหรับเศรษฐกิจในภาพรวม รัฐบาลมีมาตรการกระตุ้นให้เกิดการใช้จ่ายในประเทศเพิ่มมากขึ้น มีการใช้จ่ายภาครัฐ การลงทุนของรัฐวิสาหกิจ ฟื้นฟูและเพิ่มช่องทางการส่งออกสินค้า สร้างความเข้มแข็งเศรษฐกิจฐานราก ควบคู่กับการพัฒนาพื้นที่เศรษฐกิจต่าง ๆ ส่งผลให้ความเชื่อมั่นผู้บริโภคและภาคธุรกิจเพิ่มขึ้น เกิดการลงทุนในประเทศมากขึ้น และคาดว่าเศรษฐกิจไทย ปี 65 จะขยายตัวขึ้นมาที่ 4% ต่อปี สอดคล้องกับการคาดการณ์ของ IMF และ ธนาคารโลก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" บอกรักคนไทยทุกคน ย้ำร่วมกันรณรงค์ 14 กุมภาพันธ์ วันวาเลนไทน์ ปลอดภัย “รักอย่างไร ไม่ติดโควิด” บอกรักผ่านสื่อออนไลน์ห่างไกลโควิด-19
วันอาทิตย์ที่ 13 กุมภาพันธ์ 2565
โฆษกรัฐบาลเผย "นายกฯ" บอกรักคนไทยทุกคน  ย้ําร่วมกันรณรงค์ 14 กุมภาพันธ์  วันวาเลนไทน์ ปลอดภัย “รักอย่างไร ไม่ติดโควิด” บอกรักผ่านสื่อออนไลน์ห่างไกลโควิด-19
โฆษกรัฐบาลเผย "นายกฯ" บอกรักคนไทยทุกคน  ย้ําร่วมกันรณรงค์ 14 กุมภาพันธ์  วันวาเลนไทน์ ปลอดภัย “รักอย่างไร ไม่ติดโควิด” บอกรักผ่านสื่อออนไลน์ห่างไกลโควิด-19
วันนี้ (13 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ทุกภาคส่วนร่วมกันรณรงค์ประชาสัมพันธ์วาเลนไทน์ ปลอดภัย “รักอย่างไร ไม่ติดโควิด” ในเทศกาลวันวาเลนไทน์ปีนี้ ซึ่งยังอยู่ในช่วงการแพร่ระบาดของโควิด-19 และไม่แน่ชัดว่าจะกลับเข้าสู่ภาวะปกติเมื่อใด จึงฝากทุกคนปรับพฤติกรรมการใช้ชีวิตตามวิถีใหม่แบบ New Normal รับมือกับการแพร่ระบาด โดยในวันวาเลนไทน์นี้ ขอให้คู่รักเลือกใช้วิธีแสดงความรัก เว้นระยะห่างระหว่างกัน และลดการออกนอกบ้าน เป็นต้น หากจําเป็นต้องออกนอกบ้าน ขอให้ใช้มาตรการป้องกันโรคโควิด- 19 อย่างเคร่งครัด โดยเฉพาะกลุ่มวัยรุ่น ขอให้แสดงความรักให้เหมาะสมและปลอดภัย อาทิ 1) ส่งของขวัญให้กัน บอกรักผ่านวิดีโอคอลล์  2) ให้กําลังใจกันเสมอ 3) อยู่บ้านหยุดเชื้อเพื่อคนรัก 4) Social Distancing และ 5) แชร์ข้อมูลที่เป็นประโยชน์ให้อีกฝ่ายรับรู้ถึงความรักห่วงใย หรือบอกรักผ่านสื่อออนไลน์ เชื่อว่าทุกคู่รักจะคอยเป็นกําลังใจซึ่งกันและกัน
"นายกรัฐมนตรี ยังหวังให้ทุกคนแสดงความรักที่ยิ่งใหญ่ด้วยการมีความรับผิดชอบส่วนตัวเพื่อส่วนรวม ซึ่งสิ่งที่หวังให้เกิดขึ้นในมากที่สุดในช่วงเทศกาลแห่งความรักนี้ คือ การแสดงความรัก ความสามัคคี ของคนไทยทั้งประเทศ โดยอยากเห็นทุกคนมีความห่วงใยและช่วยเหลือซึ่งกันและกันในช่วงสถานการณ์โควิด-19 เพื่อประเทศไทยและเราทุกคนจะชนะวิกฤติโควิด 19 ครั้งนี้ไปด้วยกัน” นายธนกร กล่าว
สําหรับผู้ติดเชื้อโควิด-19 รายใหม่ รวม 15,882 ราย จําแนกเป็น ผู้ป่วยจากในประเทศ 15,682 ราย ผู้ป่วยมาจากต่างประเทศ 200 ราย ผู้ป่วยสะสม 369,892 ราย (ตั้งแต่ 1 มกราคม 2565) หายป่วยกลับบ้าน 9,482 ราย หายป่วยสะสม 277,528 ราย (ตั้งแต่ 1 มกราคม 2565) ผู้ป่วยกําลังรักษา 124,869 รายเสียชีวิต 24 ราย และการให้บริการวัคซีน โควิด-19 ล่าสุด สะสมอยู่ที่ 119,923,097 โดส เข็มที่ 1 ฉีดสะสม 52,777,080 โดส เข็มที่ 2 ฉีดสะสม 49,209,400 โดส เข็มที่ 3 ฉีดสะสม 16,621,638 โดส เข็มที่ 4 ฉีดสะสม 1,314,979 โดส
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีสั่งการส่วนราชการในพื้นที่สำรวจสถานบันเทิงให้มีความปลอดภัย หวั่นเกิดเหตุซ้ำ
วันศุกร์ที่ 5 สิงหาคม 2565
โฆษกรัฐบาลเผย นายกรัฐมนตรีสั่งการส่วนราชการในพื้นที่สํารวจสถานบันเทิงให้มีความปลอดภัย หวั่นเกิดเหตุซ้ํา
โฆษกรัฐบาลเผย นายกรัฐมนตรีสั่งการส่วนราชการในพื้นที่สํารวจสถานบันเทิงให้มีความปลอดภัย หวั่นเกิดเหตุซ้ํา มอบหมายเจ้าหน้าที่ประสานกับเจ้าของผับให้การช่วยเหลือเยียวยาผู้เสียชีวิตและได้รับบาดเจ็บ
วันนี้ (5 ส.ค.65 ) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมรับทราบรายงานกรณีเหตุเพลิงไหม้ เม้าส์เทน บีผับ ( MOUNTAIN B ) ริมถนนสาย สุขุมวิท ม.7 ต.พลูตาหลวง อ.สัตหีบ จ.ชลบุรี พบว่ามีผู้เสียชีวิตและบาดเจ็บจํานวนหลายราย นายกรัฐมนตรีกําชับให้หน่วยงานที่เกี่ยวข้องในพื้นที่เร่งตรวจสอบหาสาเหตุ มอบหมายให้ส่วนราชการเป็นคนกลางประสานกับเจ้าของผับเรื่องการช่วยเหลือเยียวยาผู้เสียชีวิตและได้รับบาดเจ็บ พร้อมกล่าวแสดงความเสียใจต่อครอบครัวผู้เสียชีวิตและบาดเจ็บ
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีเน้นย้ํา เรื่องความปลอดภัยในสถานบันเทิงต่าง ๆ ภายหลังรัฐบาลผ่อนคลายมาตรการโควิด-19 ทําให้นักท่องเที่ยวเดินทางไปเที่ยวสถานบันเทิงมากขึ้น ผู้ประกอบการต้องตรวจสอบความปลอดภัยภายในร้านอย่างสม่ําเสมอ โดยเฉพาะสถานบันเทิงในพื้นที่จังหวัดที่มีนักท่องเที่ยวต่างชาติเดินทางเข้ามาท่องเที่ยว หวั่นเกิดเหตุซ้ํารอย สร้างผลกระทบต่อการท่องเที่ยว ทั้งนี้ นายกรัฐมนตรีสั่งการให้หน่วยงานที่เกี่ยวข้องในพื้นที่ลงพื้นที่สํารวจสถานบันเทิง ตรวจสอบโครงสร้าง ความปลอดภัย โดยเฉพาะประตูทางออก ป้ายบอกทางกรณีเกิดเหตุฉุกเฉิน จะต้องใช้งานได้ตามปกติ ที่สําคัญประตูทางออกจะต้องสามารถเปิดให้นักท่องเที่ยวออกมาจากผับได้อย่างสะดวก ไม่คับแคบ หากพบสถานบันเทิงใดไม่ได้มาตรฐานหรือไม่ปฏิบัติตามให้ดําเนินการสั่งปรับปรุงแก้ไขให้เรียบร้อยก่อนเปิดให้บริการ
----------------------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม อยากให้ลูกหนี้เข้าร่วมงานมหกรรมไกล่เกลี่ยหนี้-ลงทะเบียนรับสิทธิให้มากที่สุดเพื่อประโยชน์มากมาย
วันจันทร์ที่ 21 กุมภาพันธ์ 2565
รัฐมนตรีว่าการกระทรวงยุติธรรม อยากให้ลูกหนี้เข้าร่วมงานมหกรรมไกล่เกลี่ยหนี้-ลงทะเบียนรับสิทธิให้มากที่สุดเพื่อประโยชน์มากมาย
รัฐมนตรีว่าการกระทรวงยุติธรรม อยากให้ลูกหนี้เข้าร่วมงานมหกรรมไกล่เกลี่ยหนี้-ลงทะเบียนรับสิทธิให้มากที่สุดเพื่อประโยชน์มากมาย หากไม่เข้าร่วมจะโดนฟ้องดําเนินคดี-ยึดทรัพย์ ยันนายกฯต้องการช่วยเหลือประชาชนให้พ้นจากความเดือดร้อน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้ประชุมติดตามความคืบหน้าการจัดงาน มหกรรมไกล่เกลี่ยหนี้สินครัวเรือน ครั้งที่ 1 กทม.-ปริมณฑล ระหว่างวันที่ 25-26 ก.พ. ที่ไบเทค บางนา โดยเวลานี้กระบวนการตอบรับของประชาชนที่เป็นหนี้อยู่ในเกณฑ์มากพอสมควร แต่ตนต้องการให้ประชาชนลงทะเบียน QR โค๊ดของงาน เพื่อรับสิทธิพิเศษต่างๆในงานให้มากที่สุด เพราะเรื่องนี้ถือเป็นนโยบายของ พล.อ.ประยุทธ์ จันทร์โอชา นายกรัฐมนตรี ที่ต้องการช่วยเหลือประชาชน เวลานี้เรามีลูกหนี้ ในพื้นที่กทม.-ปริมณฑล ทั้งหมด 95,850 ราย รวมมูลค่า 10,576 ล้านบาท แบ่งเป็นผู้เป็นหนี้ก่อนฟ้อง 48,590 ราย มูลค่า 4,186 ล้านบาท ประกอบด้วย หนี้สินเชื่อบัตรเครดิต 24,370 ราย สินเชื่อรถยนต์และมอเตอร์ไซค์ 3,924 ราย ลูกหนี้ กยศ. 20,296 ราย ส่วนของบังคับคดี มีส่วนที่มีคําพิพากษาแล้ว 47,260 ราย ลูกหนี้ชั้นบังคับคดี (ยึด ขายทอดตลาด) 539 ราย
นายสมศักดิ์ กล่าวอีกว่า โดยสิทธิประโยชน์ที่ผู้ร่วมงานจะได้ ชั้นก่อนฟ้อง ของ กยศ. คือ 1. ขยายระยะเวลาการชําระหนี้ 2. ปรับลดเบี้ยปรับ ลดดอกเบี้ย ลดค่างวดรายเดือน 3. งดฟ้องดําเนินคดี และ 4. ปลดผู้ค้ําประกันตามกฎหมาย ส่วนหนี้ของสถาบันการเงิน จะได้สิทธิ คือ 1. ส่วนลดปิดบัญชีขั้นต่ํา 20% 2. ผ่อนชําระได้นานสูงสุด 60 งวด และ 3. สิทธิประโยชน์อื่นๆ อีกมากมาย ในส่วนของชั้นบังคับคดี สิทธิประโยชน์ของลูกหนี้ กยศ. คือ 1. ขยายเวลสผ่อนชําระหนี้ 2. ลดเบี้ยปรับ ลดจํานวนเงินผ่อนชําระหนี้ และ 3. งดยึดทรัพย์ งดขายทอดตลาด ลูกหนี้จะไม่ถูกบังคับคดี ส่วนลูกหนี้สถาบันการเงิน จะได้สิทธิ ส่วนลดปิดบัญชีสูงสุด 100% ผ่อนชําระได้นานสูงสุด 36 งวด และ สิทธิประโยชน์อื่นๆอีกมากมาย สําหรับขั้นตอนการลงทะเบียนไกล่เกลี่ย 1. ลงทะเบียนเข้าร่วมงานผ่านระบบ QR โค๊ดและเว็บไซต์ 2. รับคิวเข้ากระบวนการไกล่เกลี่ย 3. เข้าสู่การไกล่เกลี่ยโดยมีผู้ไกล่เกลี่ยเป็นคนกลาง และ 4. จัดทําบันทึกข้อตกลงการไกล่เกลี่ย
"ผมอยากให้ประชาชนที่เป็นหนี้ตื่นตัว การเดินทางมาร่วมงานจะได้สิทธิต่างๆมากมาย เพราะรัฐบาลต้องการให้ความช่วยเหลือประชาชนผู้เดือดร้อน แต่หากไม่มาคุณจะเสียสิทธิต่างๆ คือ จะถูกฟ้องดําเนินคดี และถูกยึดทรัพย์สิน โดยผู้ที่ต้องการที่จะร่วมงานสามารถลงทะเบียนผ่านระบบ QR โค๊ดของงานได้ หรือยังมีข้อสงสัยสามารถโทรสายด่วน 1111 กด 79 กรมบังคับคดีพร้อมที่จะให้คําปรึกษา เราต้องการช่วยเหลือประชาชนให้พ้นจากความเดือดร้อนจริงๆ" นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐสนับสนุนค่าใช้จ่าย รพ. รับผู้ป่วยโควิด-19 รักษาที่ภูมิลำเนา
วันอาทิตย์ที่ 22 สิงหาคม 2564
รัฐสนับสนุนค่าใช้จ่าย รพ. รับผู้ป่วยโควิด-19 รักษาที่ภูมิลําเนา
วันอังคารที่ 13 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําหนดแนวทางเบิกค่าใช้จ่ายให้โรงพยาบาลในการรับส่งผู้ติดเชื้อโควิด-19 จากพื้นที่ กทม.และปริมณฑล กลับไปรักษาตัวในโรงพยาบาลตามภูมิลําเนาของผู้ป่วยแต่ละคน เป็นค่าพาหนะรับส่งผู้ป่วย จ่ายตามจริงไม่เกิน 500 บาท ส่วนระยะทางไกลมากกว่า 50 กม. จ่ายเริ่มต้น 500 บาท และเพิ่มอีก กม.ละ 4 บาท นอกจากนี้ ยังสนับสนุนค่าชุด PPE และค่าทําความสะอาดพาหนะ ไม่เกิน 3,700 บาท/ครั้ง เพื่อลดปัญหาการรอเตียงในพื้นที่ระบาด และช่วยบรรเทาภาระค่าใช้จ่ายแก่โรงพยาบาล ทั้งนี้ ผู้ที่ต้องการใช้สิทธิ์ดังกล่าวสามารถ ติดต่อสายด่วน สปสช. 1330 ได้ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Govt strives to acquire different vaccines to tackle different variants of COVID-19
วันอังคารที่ 20 กรกฎาคม 2564
Govt strives to acquire different vaccines to tackle different variants of COVID-19
Govt strives to acquire different vaccines to tackle different variants of COVID-19
July 19, 2021, Government Spokesperson Anucha Burapachaisri disclosed that Center for COVID-19 Situation Administration (CCSA) has made approval on July 16, 2021 to acquire 120 million doses of COVID-19 vaccines in 2022, in addition to 105.5 doses for this year. In the meantime, the cabinet, in its meeting on July 6, 2021, also approved for Ministry of Public Health, through Department of Disease Control, to initially procure 20 million doses ofPfizer. The deal between the Government Pharmaceutical Organization (GPO) and Zuellig Pharma LTD. to acquire Moderna vaccines is also in progress.
According to the Government Spokesperson, CCSA’s acquisition and distribution plan for both emergency and alternative vaccines has been laid out at the policy-making level under the advices of the medical team, chaired by Clinical Prof.Emeritus Piyasakol Sakolsatayadorn, M.D. Ministry of Public Health would procure vaccines accordingly to be distributed to the people across the country. These vaccines includeAstraZeneca, Sinovac, Pfizer, and Johnson& Johnson which have been and will be given out for free, while Sinopharm and Moderna will be imported as alternative vaccines under the collaboration of concerned government agency and the private sector. Ministry of Public Health also appointed COVID-19 vaccine acquisition committee, chaired by Permanent Secretary to the Ministry, to implement, supervise, and negotiate with concerned organizations on vaccine acquisition in accordance to the set plan and timeframe.
The Prime Minister, as head of CCSA, also handed down the policy to:
Expedite negotiation with vaccine companies who are developing the 2ndgeneration of vaccines that tackle new variants of virus.
Seek international cooperation on technology transfer for vaccine production under different platforms, such as Inactivated Platform, mRNA Platform, etc.
Support R&D of candidate vaccines that could tackle new variants of virus, lay out the guideline for registration of domestically-developed vaccines, and promote international cooperation on phase III clinical trial of COVID-19 vaccine.
Support a study on long-term immunity of vaccinated people for the consideration of 3rdshot vaccination, closely monitor the development of the new variants, and follow up on the progress of vaccine development in a bid to acquire vaccines for all age groups, especially children and pregnant women.
รัฐบาลไทย-ข่าวทำเนียบรัฐบาล-ก.แรงงาน ติวเข้ม จป. เพื่อเป็นผู้นำในการขับเคลื่อนสุขภาวะในสถานประกอบกิจการ
วันพฤหัสบดีที่ 19 พฤษภาคม 2565
ก.แรงงาน ติวเข้ม จป. เพื่อเป็นผู้นําในการขับเคลื่อนสุขภาวะในสถานประกอบกิจการ
กระทรวงแรงงาน โดยกรมสวัสดิการและคุ้มครองแรงงาน จัดประชุมเชิงปฏิบัติการ หลักสูตร “พัฒนา จป. เพื่อเป็นผู้นําการขับเคลื่อนองค์กรสุขภาวะ” เพื่อให้เจ้าหน้าที่ความปลอดภัยในการทํางานที่เข้าร่วมโครงการมีความรู้ ความเข้าใจ และทักษะที่จําเป็นในการขับเคลื่อนองค์กร
วันนี้ (พฤหัสบดีที่ 19 พฤษภาคม 2565) เวลา 09.00 น. นายสุรชัย ชัยตระกูลทองผู้ช่วยรัฐมนตรีประจํากระทรวงแรงงานเปิดเผยหลังการเป็นประธานในพิธีเปิดการประชุมเชิงปฏิบัติการ หลักสูตร “พัฒนา จป. เพื่อเป็นผู้นําการขับเคลื่อนองค์กรสุขภาวะ” ว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน และ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญเรื่องการดูแลความปลอดภัยและสุขภาพอนามัยของผู้ใช้แรงงานภายใต้นโยบาย Safety Thailand ผ่านการบังคับใช้กฎหมาย พร้อมทั้งสนับสนุนให้มีการสร้างและพัฒนาเครือข่ายความปลอดภัยในการทํางาน ซึ่งเจ้าหน้าที่ความปลอดภัยในการทํางาน (จป.) ถือเป็นบุคคลและเครือข่ายที่มีคุณค่าในการขับเคลื่อนงานความปลอดภัยในการทํางานในสถานประกอบกิจการให้ประสบความสําเร็จ กรมสวัสดิการและคุ้มครองแรงงานจึงได้จัดประชุมเชิงปฏิบัติการนี้ขึ้น โดยมีวัตถุประสงค์เพื่อให้เจ้าหน้าที่ความปลอดภัยในการทํางานของสถานประกอบกิจการที่เข้าร่วมโครงการ มีความรู้ ความเข้าใจ และทักษะที่จําเป็นในการขับเคลื่อนองค์กรสุขภาวะให้มีประสิทธิภาพ และเกิดประสิทธิผล สามารถประเมินความเสี่ยงด้านสุขภาพที่เกิดจากพฤติกรรมของลูกจ้างในสถานประกอบกิจการ รวมทั้งให้คําแนะนําในการปรับเปลี่ยนพฤติกรรมสุขภาพ เพื่อให้ลูกจ้างมีพฤติกรรมสุขภาพที่ถูกต้องเพื่อเป็นการขับเคลื่อนสุขภาวะองค์กร โดยการพัฒนาศักยภาพและบทบาทหน้าที่ของเจ้าหน้าที่ความปลอดภัยในการทํางานของสถานประกอบกิจการให้มีความรู้ที่ถูกต้องเกี่ยวกับการสร้างเสริมสุขภาพ
นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กิจกรรมในครั้งนี้ กรมสวัสดิการและคุ้มครองแรงงานได้รับความร่วมมือจากสํานักงานกองทุนสนับสนุนการสร้างเสริมสุขภาพ (สสส.)กรมอนามัย กรมควบคุมโรค และกรมส่งเสริมอุตสาหกรรม เข้ามามีส่วนร่วมสนับสนุนเครื่องมือ กลยุทธ์ วิธีการ สําหรับการขับเคลื่อนสุขภาวะองค์กรและได้จัดทําหลักสูตรในการพัฒนาเจ้าหน้าที่ความปลอดภัยในการทํางานขึ้นมา เพื่อให้มีศักยภาพด้านการวางแผนดําเนินการ และประเมินผลด้านสุขภาพมากขึ้น โดยมีกลุ่มเป้าหมาย ประกอบด้วย เจ้าหน้าที่ความปลอดภัยในการทํางาน จํานวน 100 คน และเครือข่ายความปลอดภัยในการทํางานพื้นที่ภาคตะวันออก (จังหวัดชลบุรี และจังหวัดระยอง) จํานวน 50 คน รวมทั้งหมด 150 คน ซึ่งกระทรวงแรงงาน โดยกรมสวัสดิการและคุ้มครองแรงงาน หวังว่าการประชุมเชิงปฏิบัติการในครั้งนี้ จะก่อให้เกิดแนวคิดที่นําไปดําเนินการวางแผนการดูแลสุขภาพตามความเหมาะสมต่อบริบทขององค์กรและเป็นต้นแบบที่ดีให้กับสถานประกอบกิจการอื่น ๆ ต่อไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ประชุมเพื่อเตรียมความพร้อมและติดตามการจัดงาน มหกรรมไกล่เกลี่ยหนี้สินครัวเรือนและยุติธรรมพบประชาชน
วันศุกร์ที่ 22 เมษายน 2565
รองปลัดกระทรวงยุติธรรม ประชุมเพื่อเตรียมความพร้อมและติดตามการจัดงาน มหกรรมไกล่เกลี่ยหนี้สินครัวเรือนและยุติธรรมพบประชาชน
รองปลัดกระทรวงยุติธรรม ประชุมเพื่อเตรียมความพร้อมและติดตามการจัดงานมหกรรมไกล่เกลี่ยหนี้สินครัวเรือนและยุติธรรมพบประชาชน
ในวันพฤหัสบดีที่ ๒๑ เมษายน ๒๕๖๕ เวลา ๑๓.๓๐ น.
นายวัลลภ นาคบัว รองปลัดกระทรวงยุติธรรม
เป็นประธานการประชุมเพื่อเตรียมความพร้อมและติดตามการจัดงาน
มหกรรมไกล่เกลี่ยหนี้สินครัวเรือนและยุติธรรมพบประชาชน
โดยมี นายเสกสรร สุขแสง รองอธิบดีกรมบังคับคดี ผู้แทนกรมคุ้มครองสิทธิและเสรีภาพ
หน่วยงานในสังกัดกระทรวงยุติธรรม และผู้อํานวยการสํานักงานยุติธรรมจังหวัด/ยุติธรรมจังหวัด
จํานวน ๑๓ แห่ง ที่ร่วมจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน ครั้งที่ ๒-๑๔ เข้าร่วม
ซึ่งมีการรายงานความคืบหน้าและถอดบทเรียนการจัดงานงานมหกรรมไกล่เกลี่ยหนี้สินครัวเรือน
และยุติธรรมพบประชาชน ครั้งที่ ๒ จังหวัดนครราชสีมา ครั้งที่ ๓ จังหวัดสงขลา และครั้งที่ ๔ จังหวัดนครศรีธรรมราช
รวมถึงติดตามความคืบหน้าการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชนในครั้งต่อไป
ทั้งนี้ ได้เน้นย้ําให้สํานักงานยุติธรรมจังหวัดประชาสัมพันธ์การจัดงานดังกล่าว โดยใช้กลไกคณะกรรมการขับเคลื่อนภารกิจกระทรวงยุติธรรมในพื้นที่ ในการให้ทุกหน่วยงานในสังกัดกระทรวงยุติธรรมและหน่วยงานภายในจังหวัด
ในการมีส่วนร่วมประชาสัมพันธ์ไปยังช่องทางสื่อสารต่างๆ ของแต่ละหน่วยงาน เพื่อขยายกลุ่มเป้าหมายให้เพิ่มมากขึ้น
อันจะเป็นประโยชน์แก่ประชาชนที่มีภาระหนี้สิน
รัฐบาลไทย-ข่าวทำเนียบรัฐบาล-ก.อุตฯ ขอประชาสัมพันธ์ผู้ประกอบการสมัครเข้ารับการคัดเลือกรางวัลอุตสาหกรรม ประจำปี พ.ศ.2565
วันศุกร์ที่ 25 มีนาคม 2565
ก.อุตฯ ขอประชาสัมพันธ์ผู้ประกอบการสมัครเข้ารับการคัดเลือกรางวัลอุตสาหกรรม ประจําปี พ.ศ.2565
รับสมัครผู้ประกอบการเข้ารับการคัดเลือกรางวัลอุตสาหกรรม ประจําปี พ.ศ.2565
สมอ. ขอประชาสัมพันธ์ผู้ประกอบการสมัครเข้ารับการคัดเลือกรางวัลอุตสาหกรรม ประจําปี พ.ศ.2565
รายละเอียดเพิ่มเติม และเอกสารประกอบการสมัคร : https://industryaward.industry.go.th/th
คู่มือการสมัคร : https://industryaward.industry.go.th/.../f1d602d9abf27e8d...
รัฐบาลไทย-ข่าวทำเนียบรัฐบาล-โครงการประกันรายได้ชาวสวนยาง ระยะที่ 3
วันศุกร์ที่ 3 ธันวาคม 2564
โครงการประกันรายได้ชาวสวนยาง ระยะที่ 3
วันพฤหัสบดีที่ 2 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่เกษตรกรชาวสวนยางจากผลกระทบของสถานการณ์ระบาดของโรคโควิด-19 โดยอนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065 ล้านบาท เพื่อสร้างความมั่นคงทางรายได้ให้แก่เกษตรกรระหว่างเดือน ต.ค.2564 - มี.ค.2565 สําหรับสวนยางอายุ 7 ปีขึ้นไปที่เปิดกรีดแล้ว รายละไม่เกิน 25 ไร่ ผลผลิตยางแห้ง 20 กก./ไร่/เดือน รายละไม่เกิน 25 ไร่ ผลผลิตยางก้อนถ้วย จํานวน 40 กก./ไร่/เดือน รายละไม่เกิน 25 ไร่ กําหนดค่าประกันรายได้ยางแผ่นดิบคุณภาพดี 60 บาท/กก. น้ํายางสด DRC100% 57 บาท/กก. และยางก้อนถ้วย DRC50% 23 บาท/กก. โดยแบ่งสัดส่วนรายได้เจ้าของสวนร้อยละ 60 และคนกรีดร้อยละ 40 ของรายได้ทั้งหมด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ กำชับเจ้าหน้าที่คุมเข้มกรณีจัดปาร์ตี้สังสรรค์ ฝ่าฝืน พ.ร.ก.ฉุกเฉิน เสี่ยงแพร่เชื้อโควิด ขอประชาชนร่วมเป็นหูเป็นตาแจ้งเหตุเมื่อพบการทำผิด พร้อมเลี่ยงกิจกรรมรวมกลุ่ม
วันอาทิตย์ที่ 22 สิงหาคม 2564
นายกฯ กําชับเจ้าหน้าที่คุมเข้มกรณีจัดปาร์ตี้สังสรรค์ ฝ่าฝืน พ.ร.ก.ฉุกเฉิน เสี่ยงแพร่เชื้อโควิด ขอประชาชนร่วมเป็นหูเป็นตาแจ้งเหตุเมื่อพบการทําผิด พร้อมเลี่ยงกิจกรรมรวมกลุ่ม
นายกฯ กําชับเจ้าหน้าที่คุมเข้มกรณีจัดปาร์ตี้สังสรรค์ ฝ่าฝืน พ.ร.ก.ฉุกเฉิน เสี่ยงแพร่เชื้อโควิด ขอประชาชนร่วมเป็นหูเป็นตาแจ้งเหตุเมื่อพบการทําผิด พร้อมเลี่ยงกิจกรรมรวมกลุ่ม
เมื่อวันที่ 22 ส.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีความห่วงใย หลังรับทราบกรณีเจ้าหน้าที่ตํารวจบุกจับการจัดงานเลี้ยง สังสรรค์ รวมกลุ่มดื่มเครื่องดื่มแอลกอฮอล์ รวมตัวกันมั่วสุมในแหล่งอบายมุขหลายพื้นที่ทั่วประเทศ ซึ่งเป็นกิจกรรมที่มีความเสี่ยงต่อการติดเชื้อโรควิด-19 ทั้งยังเป็นการฝ่าฝืนข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ที่มีข้อห้ามการรวมกันทํากิจกรรมในลักษณะเสี่ยงต่อการแพร่เชื้อโรคด้วย
น.ส.ไตรศุลี กล่าวว่า นายกรัฐมนตรีได้กําชับหน่วยงานที่เกี่ยวข้อง ไม่ว่าจะเป็น สํานักงานตํารวจแห่งชาติ ตลอดจนจังหวัดและท้องถิ่นโดยกระทรวงมหาดไทย ให้ทํางานอย่างบูรณาการเพื่อป้องกันการรวมกลุ่มในลักษณะที่สุ่มเสี่ยงต่อการแพร่เชื้อโควิด-19 พร้อมตรวจสอบสถานที่ที่มักมีการรวมกันจัดงานเลี้ยง หรือแหล่งอบายมุขในพื้นที่ต่างๆ
หากพบการกระทําความผิด ขอให้ดําเนินคดีตามกฎหมาย โดยห้ามละเว้นการปฏิบัติหน้าที่ มิเช่นนั้น เจ้าหน้าที่จะมีความผิดด้วย และหากพบว่าเจ้าหน้าที่รู้เห็นเป็นใจให้เกิดกิจกรรมมั่วสุ่ม จะต้องถูกลงโทษอย่างเด็ดขาดด้วยเช่นกัน
น.ส.ไตรศุลี กล่าวว่า รัฐบาลขอให้ประชาชนช่วยกันเป็นหูเป็นตา สอดส่องดูแล หากพบพฤติกรรมรวมตัวกันจัดงานเลี้ยง ปาร์ตี้ ขอให้แจ้งหน่วยงานที่เกี่ยวข้อง ไม่ว่าจะเป็น เจ้าหน้าที่ตํารวจ หรือ องค์กรปกครองส่วนท้องถิ่น และขอให้ประชาชนหลีกเลี่ยงการรวมกลุ่มดําเนินกิจกรรมที่เพิ่มความเสี่ยงต่อการแพร่ระบาดของโรค หลีกเลี่ยงกิจกรรมการรวมกลุ่มโดยไม่จําเป็น เพื่อร่วมเป็นส่วนหนึ่งในการลดจํานวนผู้ติดเชื้อ และลดภาระของบุคลากรทางการแพทย์ ที่ทํางานหนักต่อเนื่องมาเป็นเวลานาน
รัฐบาลไทย-ข่าวทำเนียบรัฐบาล-โครงการคนละครึ่ง ระยะที่ 3 โอนเงินรอบ 2 เพิ่มเติม 1,500 บาท วันนี้
วันศุกร์ที่ 1 ตุลาคม 2564
โครงการคนละครึ่ง ระยะที่ 3 โอนเงินรอบ 2 เพิ่มเติม 1,500 บาท วันนี้
ในวันนี้ กระทรวงการคลังได้โอนวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 2 เพิ่มเติม จํานวน 1,500 บาทต่อคน โดยนําไปรวมกับวงเงินสิทธิคงเหลือจากรอบแรกโดยอัตโนมัติและที่ลงทะเบียนใหม่
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในวันนี้ (1 ตุลาคม 2564) กระทรวงการคลังได้โอนวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 2 เพิ่มเติม จํานวน 1,500 บาทต่อคน โดยนําไปรวมกับวงเงินสิทธิคงเหลือจากรอบแรกโดยอัตโนมัติและสําหรับประชาชนที่ลงทะเบียนใหม่และได้รับสิทธิโครงการคนละครึ่ง ระยะที่ 3 หลังวันที่ 1 ตุลาคม 2564 จะได้รับวงเงินสิทธิรวมทั้งสิ้น 3,000 บาท ทั้งนี้ ผู้ได้รับสิทธิโครงการคนละครึ่ง ระยะที่ 3 สามารถใช้สิทธิได้จนถึงวันที่ 31 ธันวาคม 2564
นอกจากนี้ โฆษกกระทรวงการคลังเปิดเผยข้อมูลเพิ่มเติมสําหรับโครงการคนละครึ่ง ระยะที่ 3 ณ วันที่ 30 กันยายน 2564 มีผู้ใช้สิทธิสะสมจํานวน 24.35 ล้านราย จากผู้เข้าร่วมโครงการรวม 27 ล้านราย โดยมียอดการใช้จ่ายสะสมรวม 67,742.2 ล้านบาท แบ่งเป็นเงินที่ประชาชนจ่ายสะสม 34,474.9 ล้านบาท และรัฐร่วมจ่ายสะสม 33,267.3 ล้านบาท โดยมีจํานวนผู้ใช้สิทธิครบ 1,500 บาท กว่า 10.1 ล้านราย
ทั้งนี้ จากข้อมูลล่าสุดโครงการคนละครึ่ง ระยะที่ 3 ยังมีสิทธิคงเหลืออยู่ประมาณ 850,000 สิทธิ จึงขอเชิญชวนให้ประชาชนที่สนใจเข้าร่วมโครงการลงทะเบียนสมัครเข้าร่วมได้อย่างต่อเนื่องตั้งแต่เวลา 06.00 – 22.00 น. ของทุกวันจนกว่าจะครบ 28 ล้านสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง”
สํานักงานเศรษฐกิจการคลัง halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 ตุลาคม 2564​ พบพนักงานติดเชื้อไวรัส COVID-19 จำนวน​ 4 ราย​
วันพุธที่ 6 ตุลาคม 2564
ประกาศ ขสมก. ประจําวันที่ 6 ตุลาคม 2564​ พบพนักงานติดเชื้อไวรัส COVID-19 จํานวน​ 4 ราย​
ประกาศ ขสมก. ประจําวันที่ 6 ตุลาคม 2564​ พบพนักงานติดเชื้อไวรัส COVID-19 จํานวน​ 4 ราย​
1) พนักงานการเงินและบัญชี ระดับ 4 งานตรวจสอบ กลุ่มงานบัญชีและงบประมาณเขตการเดินรถที่ 7 เพศหญิง อายุ 58 ปี
2)​ พนักงานเก็บค่าโดยสารรถธรรมดา สาย 111 เพศหญิง อายุ 31 ปี
3)​ พนักงานขับรถโดยสารธรรมดาสาย 111 เพศชาย อายุ 41 ปี
4) พนักงานขับรถโดยสารธรรมดาสาย 159 เพศหญิง อายุ 37 ปี
รัฐบาลไทย-ข่าวทำเนียบรัฐบาล-ครม. อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570 เน้น 5 ยุทธศาสตร์ ภายใต้แนวคิด “ลดภัยเก่า ป้องกันภัยใหม่”
วันอังคารที่ 5 กรกฎาคม 2565
ครม. อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570  เน้น 5 ยุทธศาสตร์ ภายใต้แนวคิด “ลดภัยเก่า  ป้องกันภัยใหม่”
ครม. อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570  เน้น 5 ยุทธศาสตร์ ภายใต้แนวคิด “ลดภัยเก่า  ป้องกันภัยใหม่”
วันที่ 5 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีอนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570 ภายใต้แนวคิดการจัดการความเสี่ยงจากสาธารณภัยแบบอัจฉริยะ (Resilience by Smart DRM for 3s) โดยมีเป้าหมาย ลดความเสี่ยงที่มีอยู่เดิมและป้องกันไม่ให้เกิดความเสี่ยงใหม่ และประยุกต์ใช้งานวิจัย นวัตกรรม เทคโนโลยี และภูมิปัญญา เพื่อให้ทุกภาคส่วนรู้เท่าทันการจัดการความเสี่ยงจากสาธารณภัย
แผนการป้องกันและบรรเทาสาธารณภัยแห่งชาติ พ.ศ. 2564 - 2570 จะขับเคลื่อนการดําเนินงานด้วย 5 ยุทธศาสตร์ ได้แก่
ยุทธศาสตร์ที่ 1 การมุ่งเน้นการลดความเสี่ยงจากสาธารณภัย เพื่อจัดการความเสี่ยงที่อาจจะเกิดขึ้น โดยลดความเปราะบางและความล่อแหลม พร้อมเพิ่มขีดความสามารถในการเตรียมพร้อมรับกับสาธารณภัยที่เกิดขึ้น
ยุทธศาสตร์ที่ 2 การเพิ่มประสิทธิภาพระบบบริหารจัดการและการประยุกต์ใช้นวัตกรรมด้านสาธารณภัย  เสริมสร้างระบบบริหารจัดการ การวิจัย นวัตกรรม เทคโนโลยีและภูมิปัญญา ใช้เพิ่มศักยภาพในการป้องกันและจัดการความเสี่ยงจากสาธารณภัย
ยุทธศาสตร์ที่ 3 การส่งเสริมความเป็นหุ้นส่วนระหว่างประเทศในการจัดการความเสี่ยงจากสาธารณภัย เพื่อให้ทุกภาคส่วนตระหนัก และเข้าร่วมความเป็นหุ้นส่วนในการจัดการความเสี่ยงจากสาธารณภัยอย่างยั่งยืน ยกระดับมาตรฐานการจัดการความเสี่ยงจากสาธารณภัยในระดับชาติและนานาชาติ
ยุทธศาสตร์ที่ 4 การจัดการในภาวะฉุกเฉินแบบบูรณาการ เป็นการกําหนดแนวทางของการจัดตั้งองค์กรปฏิบัติในการจัดการภาวะฉุกเฉินและแนวทางปฏิบัติในการสนับสนุนการปฏิบัติงาน
และยุทธศาสตร์ที่ 5 การเพิ่มประสิทธิภาพการฟื้นฟูอย่างยั่งยืน เป็นการดําเนินงานภายหลังเกิดภาวะฉุกเฉินเพื่อให้ชุมชนหรือสังคมสามารถฟื้นฟูกลับมาได้อย่างยั่งยืน
ทั้งนี้ ครม. ได้มอบหมายให้กระทรวง กรม องค์กรและหน่วยงานภาครัฐ รัฐวิสาหกิจ จังหวัด อําเภอ องค์กรปกครองส่วนท้องถิ่น (อปท.) ภาคเอกชนและภาคส่วนต่างๆ ถือปฏิบัติตามแผนการป้องกันฯ นี้ ด้วย
รัฐบาลไทย-ข่าวทำเนียบรัฐบาล-กสร. เคาะ ประกาศด่วน ให้นายจ้างผ่อนผันการแสดงใบรับรองของแพทย์ประกอบการลาป่วยของลูกจ้าง
วันเสาร์ที่ 7 สิงหาคม 2564
กสร. เคาะ ประกาศด่วน ให้นายจ้างผ่อนผันการแสดงใบรับรองของแพทย์ประกอบการลาป่วยของลูกจ้าง
กสร. ประกาศขอความร่วมมือนายจ้างผ่อนผันการให้ลูกจ้างแสดงใบรับรองของแพทย์ประกอบการลาป่วย เพื่อลดภาระของลูกจ้างและบุคลากรทางการแพทย์ หลังพบการแพร่ระบาดโรคติดเชื้อไวรัสโคโรนา 2019 เพิ่มสูงขึ้น
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยผู้ใช้แรงงาน เนื่องจากในปัจจุบันมีผู้ติดเชื้อไวรัสโคโรนา 2019 รายใหม่และผู้ป่วยที่เข้ารับการรักษาในโรงพยาบาลเป็นจํานวนมาก ซึ่งมีแนวโน้มเพิ่มขึ้นอย่างต่อเนื่อง ทําให้ภาครัฐมีมาตรการนําผู้ติดเชื้อไวรัสโคโรนา 2019 เข้าสู่ระบบการดูแลผู้ติดเชื้อที่บ้าน (Home Isolation) การดูแลด้วยระบบชุมชน (Community Isolation) รวมถึงมาตรการทางสาธารณสุขอื่นๆ จึงสั่งการให้กรมสวัสดิการและคุ้มครองแรงงานออกประกาศเรื่อง ขอความร่วมมือนายจ้างผ่อนผันการให้ลูกจ้างแสดงใบรับรองของแพทย์ประกอบการลาป่วย ลงวันที่ 5 สิงหาคม 2564 โดยมีประเด็นสําคัญคือ ตามที่พระราชบัญญัติคุ้มครองแรงงาน พ.ศ. 2541 มาตรา 32 กําหนดให้ลูกจ้างมีสิทธิลาป่วยได้เท่าที่ป่วยจริง การลาป่วยตั้งแต่ 3 วันทํางานขึ้นไป นายจ้างอาจให้ลูกจ้างแสดงใบรับรองของแพทย์แผนปัจจุบันชั้นหนึ่งหรือของสถานพยาบาลของทางราชการ ในกรณีที่ลูกจ้างไม่อาจแสดงใบรับรองของแพทย์ต่อนายจ้างได้ ให้ลูกจ้างชี้แจงให้นายจ้างทราบ แต่ด้วยสถานการณ์การแพร่ระบาดของโรคติดเชื้อไวรัสโคโรนา 2019 ที่มีแนวโน้มเพิ่มสูงขึ้น กรมขอความร่วมมือนายจ้างผ่อนผันการให้ลูกจ้างแสดงใบรับรองของแพทย์แผนปัจจุบันชั้นหนึ่งหรือของสถานพยาบาลของทางราชการประกอบการลาป่วย หรืออาจให้ลูกจ้างชี้แจงถึงเหตุผลความจําเป็นผ่านระบบการสื่อสารทางอิเล็กทรอนิกส์ต่อนายจ้างหรืออาจขอให้ใช้หลักฐานอื่นแทน เพื่อลดภาระของลูกจ้างและบุคลากรทางการแพทย์ในช่วงสถานการณ์ดังกล่าว
โฆษก กสร. กล่าวเพิ่มเติมว่า ทั้งนี้ในส่วนของสิทธิการได้รับค่าจ้างระหว่างลา ให้นายจ้างจ่ายค่าจ้างให้แก่ลูกจ้างในวันลาป่วย เท่ากับอัตราค่าจ้างในวันทํางานตลอดระยะเวลาที่ลา แต่ไม่เกิน 30 วันทํางานต่อปี หรืออาจตกลงกันให้ลูกจ้างมีสิทธิลาป่วยเนื่องจากติดเชื้อไวรัสโคโรนา 2019 โดยจ่ายค่าจ้างให้แก่ลูกจ้างในระหว่างลาแยกต่างหากจากสิทธิลาป่วยตามที่กฎหมายกําหนดก็ได้ โดยหากนายจ้าง ลูกจ้าง มีข้อสงสัยเกี่ยวกับข้อกฎหมายสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-รองปลัด พม. ลงพื้นที่เร่งช่วยคุณตาวัย 79 ปี พิการเดินไม่ได้ อยู่เพียงลำพัง พร้อมรับเข้าดูแลในบ้านมิตรไมตรีฯ
วันพฤหัสบดีที่ 4 พฤศจิกายน 2564
รองปลัด พม. ลงพื้นที่เร่งช่วยคุณตาวัย 79 ปี พิการเดินไม่ได้ อยู่เพียงลําพัง พร้อมรับเข้าดูแลในบ้านมิตรไมตรีฯ
รองปลัด พม. ลงพื้นที่เร่งช่วยคุณตาวัย 79 ปี พิการเดินไม่ได้ อยู่เพียงลําพัง พร้อมรับเข้าดูแลในบ้านมิตรไมตรีฯ
วันที่ 3 พ.ย. 64เวลา 13.30 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์พร้อมด้วยศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง ได้แก่ กรมพัฒนาสังคมและสวัสดิการ (พส.) กรมส่งเสริมและพัฒนาคุณภาพชีวิตคนพิการ (พก.) และกรมกิจการผู้สูงอายุ (ผส.) รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการร่วมกันช่วยเหลือคุณตา อายุ 79 ปี อาศัยอยู่เพียงลําพังในห้องเช่าแห่งหนึ่ง ย่านสะพานใหม่ เขตบางเขน กทม. ป่วยคล้ายอัมพฤกษ์มากว่า 2 ปี ไม่สามารถเดินได้ ไม่มีญาติช่วยเหลือดูแล ต้องอาศัยเพื่อนบ้านนําอาหารมาให้ ทั้งนี้ มีความต้องการหน่วยงานภาครัฐเข้ามาช่วยเหลือด้านสุขภาพและที่อยู่อาศัยที่ถูกสุขลักษณะ
นางสาวแรมรุ้งกล่าวว่า เมื่อวันที่ 2 พ.ย. 64ทางกระทรวงการพัฒนาสังคมและความมั่นคงของมนุษย์ (พม.) ได้ส่งเจ้าหน้าที่ พส. และ พก. รวมทั้ง อพม. เขตบางเขน ลงพื้นที่เยี่ยมบ้านคุณตาและตรวจสอบข้อเท็จจริง พร้อมทั้งให้การช่วยเหลือดูแลเรื่องสุขภาวะอนามัย โดยพบว่า คุณตามีความเป็นอยู่ที่ยากลําบาก และภายในห้องจะมีกลิ่นเหม็นจากการขับถ่าย เพราะไม่สามารถเดินไปห้องน้ําได้ และวันที่ 3 พ.ย. 64ตนจึงได้ลงพื้นที่เยี่ยมคุณตาและให้ความช่วยเหลือด้วยตนเอง ซึ่งจากสภาพความเป็นอยู่ จําเป็นต้องนําคุณตาเข้ามาดูแลในหน่วยงานของกระทรวง พม. และเข้ารับการดูแลเรื่องสุขภาพอย่างต่อเนื่อง โดยเบื้องต้นจะนําไปเข้ารับบริการที่ศูนย์คุ้มครองคนไร้ที่พึ่งกรุงเทพมหานคร โดยบ้านมิตรไมตรีสายไหม ของ พส. และต้องกักตัว 14 วัน ตามมาตรการป้องกันโควิด - 19ของกระทรวงสาธารณสุข หลังจากนี้ จะต้องประสานติดตามหาญาติหรือครอบครัวเพื่อรับกลับไปดูแล อีกทั้งให้ความช่วยเหลือเรื่องเงินสงเคราะห์ และท้ายที่สุดถ้าติดตามหาญาติไม่ได้หรือไม่พร้อมดูแล ทางกระทรวง พม. จะนําคุณตาเข้ารับดูแลในสถานสงเคราะห์คนพิการ เพื่อช่วยเหลือดูแลสุขภาพในระยะยาวต่อไป
นางสาวแรมรุ้งกล่าวต่อไปว่า ประเทศไทยเข้าสู่สังคมสูงอายุอย่างเต็มรูปแบบ ส่งผลต่อการดูแลผู้สูงอายุ จึงอยากให้ชุมชนช่วยกันดูแล ซึ่งกระทรวง พม. กําลังเร่งสร้างอาสาสมัครพัฒนาสังคมฯ เพิ่มขึ้นตลอดเวลา เพื่อคอยช่วยเหลือ สอดส่อง และเป็นสื่อกลางประสานงานระหว่างเจ้าหน้าที่ของกระทรวง พม. อีกทั้งยังมีศูนย์ช่วยเหลือสังคม สายด่วน พม. โทร. 1300 คอยรับเรื่องราวร้องทุกข์และประสานการช่วยเหลือผู้ประสบปัญหาความเดือดร้อนทางสังคมอย่างเต็มที่ ตลอด 24 ชั่วโมง
รัฐบาลไทย-ข่าวทำเนียบรัฐบาล-สปสช. เตรียมพร้อมสายด่วน 1330 รองรับผู้ติดเชื้อโควิดเข้าสู่ระบบการรักษา หาก “โอมิครอน” แพร่ระบาดมากขึ้น
วันอาทิตย์ที่ 26 ธันวาคม 2564
สปสช. เตรียมพร้อมสายด่วน 1330 รองรับผู้ติดเชื้อโควิดเข้าสู่ระบบการรักษา หาก “โอมิครอน” แพร่ระบาดมากขึ้น
.....
จากสถานการณ์โควิด-19 สายพันธุ์โอมิครอนกําลังระบาดทั่วโลกในขณะนี้ รัฐบาลได้เตรียมแผนรับมือต่อการแพร่ระบาดของโรค ทั้งการยกระดับและปรับมาตรการในผู้ที่เดินทางเข้าประเทศให้เข้มข้นขึ้น รวมถึงเตรียมความพร้อมระบบบริการสาธารณสุขเพื่อรองรับผู้ป่วยและผู้ติดเชื้อโควิด-19 ที่อาจจะเพิ่มมากขึ้น
.
ในส่วนของ สํานักงานหลักประกันสุขภาพแห่งชาติ (สปสช.) ได้จัดระบบสายด่วน สปสช. 1330 กด 14 เป็นจุดประสานงานผู้ติดเชื้อโควิด-19 ให้เข้าสู่ระบบการรักษาที่บ้านหรือ Home Isolation รวมถึงการจัดระบบประสานงานส่งต่อผู้ป่วยไปยังหน่วยบริการหากมีอาการรุนแรงขึ้น ซึ่งได้จัดระบบคู่สายและเพิ่มจํานวนจาก 120 คู่สายในปี 2563 เป็น 3,000 คู่สายในปัจจุบัน เพื่อให้เพียงพอกับการให้บริการประชาชน
.
นอกจากนี้ ยังเตรียมพร้อมระบบการเบิกจ่ายงบประมาณสนับสนุนการดําเนินงานของหน่วยบริการ เพื่อให้การปฏิบัติงานของบุคลากรด่านหน้ามีความคล่องตัวและมีประสิทธิภาพมากขึ้น ทําให้ประชาชนมั่นใจได้ว่าหากมีการติดเชื้อโควิด-19 สามารถเข้าสู่ระบบการรักษาได้อย่างแน่นอน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-(ภาพข่าว) ประชุม คกก.สุขภาพจิตแห่งชาติ 2/65
วันพุธที่ 27 เมษายน 2565
(ภาพข่าว) ประชุม คกก.สุขภาพจิตแห่งชาติ 2/65
นายอนุทิน  ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 2/2565 ติดตามการดําเนินงานเพื่อสนับสนุนคณะอนุกรรมการการประสานงานเพื่อการบังคับใช้กฎหมายว่าด้วยสุขภาพจิตระดับจังหวัด ในการดู
วันนี้ 27 เมษายน 2565 นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 2/2565 ติดตามการดําเนินงานเพื่อสนับสนุนคณะอนุกรรมการการประสานงานเพื่อการบังคับใช้กฎหมายว่าด้วยสุขภาพจิตระดับจังหวัด ในการดูแลสุขภาพจิตประชาชนภายใต้สถานการณ์COVID-19 พร้อมผลักดันการเชื่อมโยงการเข้าถึงการบริการทางสุขภาพจิตในทุกกลุ่มเพื่อป้องกันปัญหาการฆ่าตัวตาย ณ ห้องประชุมชัยนาทนเรนทร สํานักงานปลัดกระทรวงสาธารณสุข
ดาวน์โหลดได้ที่https://bit.ly/3xWLNvj
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมราชทัณฑ์ เร่งปลูกฟ้าทะลายโจร เผยไทม์ไลน์เดือน กันยายน เริ่มผลิตได้ 8 ล้านแคปซูล
วันจันทร์ที่ 2 สิงหาคม 2564
รัฐมนตรีว่าการกระทรวงยุติธรรม มอบกรมราชทัณฑ์ เร่งปลูกฟ้าทะลายโจร เผยไทม์ไลน์เดือน กันยายน เริ่มผลิตได้ 8 ล้านแคปซูล
รัฐมนตรีว่าการกระทรวงยุติธรรม มอบกรมราชทัณฑ์ เร่งปลูกฟ้าทะลายโจร เผยไทม์ไลน์เดือน กันยายน เริ่มผลิตได้ 8 ล้านแคปซูล ให้กองแพทย์ศึกษาข้อมูลวิธีใช้ พร้อมมอบยา 6 ล้านเม็ดแจกจ่ายคุกทั่วประเทศ กําชับต้องบริหารจัดการให้ดี
เมื่อเวลา 09.30 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ร่วมประชุมกับผู้บริหารกรมราชทัณฑ์และผู้บัญชาการเรือนจําทั่วประเทศผ่านระบบวีดีโอคอนเฟอร์เรนซ์
นายสมศักดิ์ กล่าวว่า ตนขอขอบคุณข้าราชการกรมราชทัณฑ์ทุกคนที่ดูแลผู้ต้องขังซึ่งเป็นประชาชนคนไทย และเป็นประโยชน์ต่อประชาชนทั้งประเทศ คือการใช้ฟ้าทะลายโจรรักษาโควิด-19 ได้ ตนได้นําข้อมูลจากท่านทั้งหลาย สอบถามข้อมูลจากการปฏิบัติจริง เหมือนตนนั่งอยู่บนภูเขาหรือดาวเทียมแล้วมองลงมา ว่าจะใช้ข้อมูลที่มีอย่างไร ข้อมูลจากราชทัณฑ์มีประโยชน์มาก หากเรารอวัคซีนคงอีกนานกว่าจะครบ หรือจะใช้ยาฟาวิพิราเวียร์ เม็ดหนึ่งราคาแพง แต่การใช้ยาฟ้าทะลายโจรกระปุกหนึ่งไม่กี่บาท และเป็นการสนับสนุนยาแผนไทยด้วย แต่ข้อมูลยังไม่ชัวร์ว่าจะต้องใช้คนละเท่าไร ตนจึงให้หน่วยแพทย์ของเราไปศึกษาข้อมูลอย่างละเอียด เพราะเราต้องเป็นผู้ผลิตยาแคปซูลฟ้าทะลายโจรด้วย จึงอยากให้เกิดความมั่นใจ
นายสมศักดิ์ กล่าวอีกว่า จากการที่ตนให้เรือนจําทั่วประเทศปลูกฟ้าทะลายโจร ขณะนี้ได้ดําเนินการแล้ว โดยวันที่ 2 ก.ย. จะเก็บเกี่ยวได้ 8 ไร่ ซึ่งจะผลิตได้ประมาณ 8 ล้านแคปซูล และวันที่ 22 ต.ค. จะเก็บเกี่ยวได้อีก 50 ไร่ และวันที่ 20 พ.ย. จะเก็บเกี่ยวได้อีก 7 ไร่ ซึ่งช่วงนี้ฟ้าทะลายโจรอาจจะขาดแคลน แต่อีกไม่นานเราจะมีใช้อย่างเพียงพอ แต่ในช่วงนี้เราต้องใช้อย่างระมัดระวัง ต้องบริหารกันให้ดี และต้องทํารายงานถึงอธิบดีตลอดว่าใช้ไปอย่างไร เราต้องเอาให้อยู่ เราเป็นศูนย์ข้อมูลขนาดใหญ่จากการใช้จริงกับผู้ต้องขัง เราต้องทําข้อมูลตรงนี้ให้เกิดประโยชน์กับคนทั้งประเทศ และหลังจากนี้ผู้ต้องขังที่ติดเชื้อต้องลดลง ที่ไหนมีการติดเชื้อให้เร่งใช้ยาฟ้าทะลายโจร ขอให้ทุกท่านมั่นใจและภูมิใจว่าเรากําลังทํางานใหญ่ช่วยเหลือคนทั้งประเทศ
จากนั้นนายสมศักดิ์ ได้มอบยาฟ้าทะลายโจรสําหรับผู้ต้องขัง 100,000 คน (6 ล้านแคปซูล) โดยมีนายอายุตม์ และ ผู้บัญชาการเรือนจําจากหลายเรือนจําเป็นตัวแทนรับมอบ
รัฐบาลไทย-ข่าวทำเนียบรัฐบาล-ศบค.มท. แจ้งผู้ว่าฯ ทั่วประเทศ เฝ้าระวังและติดตามข้อมูลการเคลื่อนย้ายนักเรียน - บุคลากรทางการศึกษาโรงเรียนมัรกัส จ.ยะลา ป้องกันความเสี่ยงการระบาดโควิด-19 พื้นที่อื่น ๆ
วันพุธที่ 23 มิถุนายน 2564
ศบค.มท. แจ้งผู้ว่าฯ ทั่วประเทศ เฝ้าระวังและติดตามข้อมูลการเคลื่อนย้ายนักเรียน - บุคลากรทางการศึกษาโรงเรียนมัรกัส จ.ยะลา ป้องกันความเสี่ยงการระบาดโควิด-19 พื้นที่อื่น ๆ
ศบค.มท. แจ้งผู้ว่าฯ ทั่วประเทศ เฝ้าระวังและติดตามข้อมูลการเคลื่อนย้ายนักเรียน - บุคลากรทางการศึกษาโรงเรียนมัรกัส จ.ยะลา ป้องกันความเสี่ยงการระบาดโควิด-19 พื้นที่อื่น ๆ
วันนี้ (23 มิ.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) มีมติที่ประชุมเมื่อวันที่ 19 มิถุนายน 2564 มอบหมายให้กระทรวงมหาดไทยประสานการปฏิบัติกับทุกจังหวัดกรณีการระบาดโควิด-19 โรงเรียนมัรกัสในพื้นที่จังหวัดยะลา
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดพิจารณาดําเนินการเฝ้าระวังและติดตามข้อมูลการเคลื่อนย้ายของนักเรียน บุคลากรทางการศึกษา และผู้ที่เกี่ยวข้องกับโรงเรียนมัรกัส จังหวัดยะลา ซึ่งพบการติดเชื้อไวรัสโคโรนา 2019 เพื่อป้องกันความเสี่ยงในการแพร่ระบาดของโรคไปยังพื้นที่อื่น ๆ โดยในกรณีที่มีผู้เดินทางมาจากสถานที่ดังกล่าว ให้คณะกรรมการโรคติดต่อจังหวัดพิจารณาดําเนินการตามมาตรการของกรมอนามัยภายในสถานศึกษา รวมทั้งได้สั่งการให้ผู้ว่าราชการจังหวัดยะลาประสานข้อมูลการเคลื่อนย้ายของนักเรียน บุคลากรทางการศึกษา และผู้ที่เกี่ยวข้องกับโรงเรียนมัรกัส เพื่อให้จังหวัดปลายทางได้รับทราบและประสานการปฏิบัติต่อไป
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามห้วยขะยูง อำเภอกันทรลักษ์ จังหวัดศรีสะเกษ ให้ประชาชนสามารถสัญจรและขนส่งพืชผลทางการเกษตรได้อย่างสะดวก รวดเร็ว ปลอดภัย
วันศุกร์ที่ 23 กรกฎาคม 2564
กรมทางหลวงชนบท สร้างสะพานข้ามห้วยขะยูง อําเภอกันทรลักษ์ จังหวัดศรีสะเกษ ให้ประชาชนสามารถสัญจรและขนส่งพืชผลทางการเกษตรได้อย่างสะดวก รวดเร็ว ปลอดภัย
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานคอนกรีตเสริมเหล็กข้ามห้วยขะยูง ตําบลเมือง อําเภอกันทรลักษ์ จังหวัดศรีสะเกษ เพื่อยกระดับคุณภาพชีวิตให้ประชาชนในพื้นที่
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานคอนกรีตเสริมเหล็กข้ามห้วยขะยูง ตําบลเมือง อําเภอกันทรลักษ์ จังหวัดศรีสะเกษ เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่างอําเภอ ตําบล และหมู่บ้านได้ทั่วถึง มีประสิทธิภาพ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า แต่เดิมประชาชนที่ต้องการเดินทางจากบ้านผือใหม่ไปยังบ้านโนนเปือย ตําบลเมือง อําเภอกันทรลักษ์ ต้องเดินทางอ้อมเป็นระยะทางถึง 15 กิโลเมตร ส่งผลให้ประชาชนไม่ได้รับความสะดวกในการเดินทาง ทช. จึงได้ดําเนินการก่อสร้างสะพานคอนกรีตเสริมเหล็กข้ามห้วยขะยูง ตําบลเมือง อําเภอกันทรลักษ์ จังหวัดศรีสะเกษ โดยสะพานดังกล่าวสามารถร่นระยะทางได้ประมาณ 15 กิโลเมตร ก่อสร้างเป็นแบบคอนกรีตเสริมเหล็ก ยาว 180 เมตร ผิวจราจรกว้าง 9 เมตร พร้อมก่อสร้างถนนต่อเชื่อมผิวจราจรแบบแอสฟัลท์ติกคอนกรีต กว้าง 8 เมตร ยาว 1,548.10 เมตร มีไหล่ทาง รวมถึงได้ติดตั้งป้ายจราจร ตีเส้นผิวจราจร และวางท่อ โดยปัจจุบันการก่อสร้างสะพานดังกล่าวได้ดําเนินการก่อสร้างไปแล้วกว่าร้อยละ 52 ขณะนี้อยู่ระหว่างการก่อสร้างพื้นสะพาน คาดว่าจะก่อสร้างแล้วเสร็จสมบูรณ์ และเปิดให้ประชาชนได้ใช้สัญจรได้ประมาณกลางปี 2565 เมื่อก่อสร้างแล้วเสร็จจะช่วยร่นระยะทาง ลดระยะเวลา ลดค่าใช้จ่ายในการเดินทาง ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น
นอกจากนี้ ทช. ได้จัดประชุมรับฟังความคิดเห็นของประชาชนก่อนก่อสร้าง โดยเปิดโอกาสให้ภาคประชาชนและผู้ที่เกี่ยวข้องในทุกภาคส่วนมีส่วนร่วมในการดําเนินงานก่อสร้าง เพื่อให้โครงการก่อสร้างดังกล่าวตรงกับความต้องการและเป็นประโยชน์ต่อประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-สธ.พร้อมผลักดันสมุนไพรไทยสู่สมุนไพรโลก ตั้งเป้าปี 65 สร้างมูลค่าได้ 7.8 หมื่นล้านบาท
วันพฤหัสบดีที่ 4 พฤศจิกายน 2564
สธ.พร้อมผลักดันสมุนไพรไทยสู่สมุนไพรโลก ตั้งเป้าปี 65 สร้างมูลค่าได้ 7.8 หมื่นล้านบาท
รัฐมนตรีช่วยว่าการกระทรวงสาธารณสุข เผยกระทรวงสาธารณสุขพร้อมผลักดันสมุนไพรไทยสู่สมุนไพรโลก ส่งเสริมตั้งแต่ต้นทางถึงปลายทาง  ให้สามารถแข่งขันด้านอุตสาหกรรมเป็น Herbal Champions ตั้งเป้าปี 2565 สร้างรายได้ 7.8 หมื่นล้านบาท
วันนี้ (4 พฤศจิกายน 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ปาฐกถาพิเศษในประเด็น "ยุทธศาสตร์สมุนไพรไทย สู่สมุนไพรโลก" ผ่านระบบออนไลน์ ว่า กระทรวงสาธารณสุขได้ขับเคลื่อนให้สมุนไพรไทยเป็นพืชเศรษฐกิจของประเทศ ตั้งเป้าปี 2565 สมุนไพรไทยจะสร้างมูลค่าได้ 7.8 หมื่นล้านบาท โดยใช้ 3 กลไกหลัก คือ 1.เชิงนโยบาย ผ่านคณะกรรมการสมุนไพรแห่งชาติ 2.กฎหมาย ผ่าน พ.ร.บ. ผลิตภัณฑ์สมุนไพร พ.ศ.2562 และ 3. กระบวนการขับเคลื่อน โดยมีเมืองสมุนไพร 14 จังหวัดHerbal Champion 12 รายการ ได้แก่ กวาวเครือขาว กระชายดํา ขมิ้นชัน บัวบก มะขามป้อม กระชายขาว พริก ฟ้าทะลายโจร กระเจี๊ยบแดง หญ้าหวาน ว่านหางจระเข้ และไพล นอกจากนี้ ยังมีสมุนไพรที่เป็นนโยบายรัฐบาล คือ กัญชา กัญชง กระท่อม ปัจจุบันตลาดสมุนไพรโลกมีมูลค่าการบริโภคกว่า 54,957 ล้านดอลลาร์สหรัฐ ส่วนประเทศไทยมีมูลค่าการบริโภคสมุนไพรอยู่ที่อันดับ 8 ของโลก ประมาณ 1,483.5 ล้านดอลลาร์สหรัฐ อัตราการขยายตัวของตลาดร้อยละ 10.3 โดยผลิตภัณฑ์ที่สร้างรายได้ 3 อันดับแรกคือ กลุ่มอาหารเสริมชนิดพร้อมดื่ม, กลุ่มเพื่อการรักษาอาการไอ หวัด แพ้อากาศ และกลุ่มอาหารเสริม ซึ่งแนวโน้มของสมุนไพรไทยในอนาคตมีโอกาสเติบโตสูง รวมทั้งมีการนําเข้าวัตถุดิบ สารสกัด และผลิตภัณฑ์เสริมอาหารจากต่างประเทศประมาณ 12,606 ล้านบาทต่อปี และมีการนําสมุนไพรมาใช้ส่งเสริมสุขภาพ ป้องกันโรค ควบคู่กับการรักษาทางการแพทย์แผนปัจจุบันมากขึ้น โดยเฉพาะช่วงสถานการณ์โควิด 19 ฟ้าทะลายโจร และกระชายขาว เป็นที่ต้องการของตลาดอย่างมาก และช่วยต่อยอดไปยังสมุนไพรชนิดอื่นๆ เพื่อสร้างรายได้ให้กับประเทศ นอกจากนี้จะผลักดันให้สมุนไพรไทยเป็นยาสามัญประจําบ้าน หรือใช้รักษาในหน่วยบริการปฐมภูมิ เพิ่มการเข้าถึงของประชาชนซึ่งจะทําให้ลดความแออัดในโรงพยาบาลได้
ดร.สาธิตกล่าวต่อว่า สําหรับกัญชาที่เป็นพืชเศรษฐกิจของโลกมีมูลค่าทางเศรษฐกิจมากกว่า 20,000 ล้านเหรียญสหรัฐ หรือประมาณ 6.4 แสนล้านบาท กระทรวงสาธารณสุขได้ส่งเสริมให้รัฐวิสาหกิจ องค์กรการศึกษา ประชาชนที่มีความพร้อมร่วมกับวิสาหกิจชุมชน ปลูกและนําส่วนที่ไม่ใช่สารเสพติดมาใช้ประโยชน์ ต่อยอดเพื่อสร้างรายได้ โดยกรมการแพทย์แผนไทยและการแพทย์ทางเลือกได้รับซื้อส่วนที่เป็นสารเสพติด เช่น เมล็ด ช่อดอก สกัดเป็นสารสําคัญ เพื่อนําใช้ในการรักษาทางการแพทย์ และกระจายไปยังโรงพยาบาลต่างๆ ทั่วประเทศ สร้างเศรษฐกิจให้ชุมชน ดังนั้น การพัฒนาสมุนไพรไทยสู่สมุนไพรโลก จึงต้องพัฒนาแบบครบห่วงโซ่ตั้งแต่ 1. ต้นทาง เลือกสมุนไพรที่มีความจําเพาะของไทย สายพันธุ์, เมล็ดพันธุ์, มาตรฐานแปลงปลูก มีคุณภาพตรงความต้องการตลาด 2. กลางทาง พัฒนาอุตสาหกรรมการผลิตผลิตภัณฑ์สุขภาพและอื่นๆ ให้มีความหลากหลายทันต่อความต้องการ มีนวัตกรรมต่อยอด มีการลงทุนวิจัย 3. ปลายทาง สร้างความน่าเชื่อถือสมุนไพรไทยให้โลกยอมรับ สร้างภาพลักษณ์ให้เป็นที่รู้จัก สร้างความรู้ความเข้าใจประชาชนในการใช้ประโยชน์จากสมุนไพร ทั้งหมดนี้จะช่วยให้ประเทศไทยมีศักยภาพในการแข่งขันด้านอุตสาหกรรมสมุนไพรเพิ่มขึ้น และเป็น Herbal Champions ของประเทศ
******************************4 พฤศจิกายน 2564